  Анжелика Тихонова корреспондент Алнаш ёросысь Асан совхоз-техникумын лулчеберетъя центрез рос-прос тупатъяло. Ужъёс Россилэн азьмуртэныз Владимир Путинэн кичӧлтэм «Лулчеберет» йӧскалык ӵектосъя мыно. Со сярысь Удмуртиысь лулчеберетъя министерстволэн «ВКонтакте» мерлыко вотэсысь огиназ ивортэмын. Лэсьтӥськисьёс 31-тӥ куартолэзе ужъёс борды кутскизы. Юртэз тупатъян 3 миллион 488 сюрс 600 манет тыр усёз. Со пӧлысь 2 миллион 543 сюрс 200 манетсэ федерал коньдэтысь висъязы. Удмуртиысь лулчеберетъя министр Владимир Михайлович Соловьёв но «Монтажник» огазеяськонлэн кивалтӥсез Сергей Ксенофонтович Кириллов ужъёсты быдэстэмзэс эскеризы. Гудырикошконэ лэсьтӥськисьёс тупатъян ужъёсты йылпумъялозы, нош куарусёнэ выльдэм юрт учкисьёсызлы ӧсъёссэ усьтоз ини Удмуртиысь Лулчеберетъя министерстволэн пресс-службаез Йӧскалык ӵектосъя лулчеберет юртъёсты рос-прос тупатъян ужъёс элькунысьтымы укмыс ёросъёсын мыно: Алнаш, Вавож, Вотка, Дэри, Кез, Сарапул, Шаркан, Яр но Ува Тодэ вайытом, туэ куарусёнэ Вавож ёросысь Какмож черкогуртын лулчеберетъя выль центр кылдоз.  Тегъёс: Лулчеберет Удмуртия Алнаш лэсьтськон  